CELEX: 32014D0488
Language: hu
Date: 2014-07-22 00:00:00
Title: A Tanács 2014/488/KKBP végrehajtási határozata ( 2014. július 22. ) a Szíriával szembeni korlátozó intézkedésekről szóló 2013/255/KKBP határozat végrehajtásáról

23.7.2014   
            
            
               HU
            
            
               Az Európai Unió Hivatalos Lapja
            
            
               L 217/49
            
         A TANÁCS 2014/488/KKBP VÉGREHAJTÁSI HATÁROZATA
   (2014. július 22.)
   a Szíriával szembeni korlátozó intézkedésekről szóló 2013/255/KKBP határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozatra (1) és különösen annak 30. cikke (1) bekezdésére,
   mivel:
   
               (1)
            
            
               A Tanács 2013. május 31-én elfogadta a 2013/255/KKBP határozatot.
            
         
               (2)
            
            
               A helyzet súlyosságára tekintettel további három személyt és kilenc szervezetet kell felvenni a korlátozó intézkedések hatálya alá tartozó személyeknek és szervezeteknek a 2013/255/KKBP határozat I. mellékletében foglalt jegyzékébe.
            
         
               (3)
            
            
               A 2013/255/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az e határozat mellékletében felsorolt személyeket és szervezeteket fel kell venni a 2013/255/KKBP határozat I. mellékletében szereplő jegyzékbe.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2014. július 22-én.
      
         
            a Tanács részéről
         
         
            az elnök
         
         C. ASHTON
      
   
   
      (1)  HL L 147., 2013.6.1., 14. o.
   
   
      MELLÉKLET
      Az 1. cikkben említett személyek és szervezetek jegyzéke
      A.   Személyek
      
                   
               
               
                  Név
               
               
                  Azonosító adatok
               
               
                  A jegyzékbe vétel okai
               
               
                  A jegyzékbe vétel időpontja
               
            
                  180.
               
               
                  Hashim Anwar al-Aqqad (más néven: Hashem Aqqad, Hashem Akkad, Hashim Akkad)
               
               
                  Születési idő: 1961.,
                  Mohagirine, Szíria
               
               
                  Prominens üzletember, a szíriai gazdaság számos ágazatában (többek között a kőolaj- és földgázágazatban) tevékeny vállalatok alkotta Akkád Csoport elnöke. Támogatást nyújt a szíriai rezsim számára és annak haszonélvezője is egyben.
               
               
                  2014.7.23.
               
            
                  181.
               
               
                  Suhayl Hasan ezredes (más néven: Suhayl al-Hasan ezredes, „al-Nimir”/„A Tigris”, Sohail Hassan, Sohail al-Hassan, Suhail Hassan, Suhayl Hassan alezredes, Suhayl Hasan dandártábornok)
               
               
                   
               
               
                  A szíriai rezsim katonai parancsnoka, felelősség terheli a polgári lakosság erőszakos elnyomásáért, a rezsim támogatója.
               
               
                  2014.7.23.
               
            
                  182.
               
               
                  Amr Armanazi (más néven: Amr Muhammad Najib Al-Armanazi, Amr Najib Armanazi, Amrou Al-Armanazy)
               
               
                  Születési idő: 1944. február 7.
               
               
                  A Szíriai Tudományos Vizsgálati és Kutatóközpont (Syrian Scientific Studies and Research Centre, SSRC) főigazgatója, támogatást nyújt a szíriai hadseregnek abban, hogy a tüntetők megfigyelésére és elnyomására közvetlenül használt felszereléseket szerezzen be.
                  Felelősség terheli a polgári lakosság erőszakos elnyomásáért, a rezsim támogatója.
               
               
                  2014.7.23.
               
            B.   Szervezetek
      
                   
               
               
                  Elnevezés
               
               
                  Azonosító adatok
               
               
                  A jegyzékbe vétel okai
               
               
                  A jegyzékbe vétel időpontja
               
            
                  54.
               
               
                  Oceans Petroleum Trading (más néven: Overseas Petroleum Tradeing (SAL), Overseas Petroleum Company)
               
               
                  Dunant Street, Snoubra Sector, Bejrút, Libanon
               
               
                  Titkos olajszállításokat szervez a szíriai rezsim részére, ezzel támogatást nyújt a szíriai rezsim számára és annak haszonélvezője is egyben.
               
               
                  2014.7.23.
               
            
                  55.
               
               
                  Tri Oceans Trading
               
               
                  35b Saray El Maadi Tower, Corniche El Nile, Kairó, Egyiptom, Postal Code 11431 P.O. Box: 1313 Maadi
               
               
                  Titkos olajszállításokat szervez a szíriai rezsim részére, ezzel támogatást nyújt a szíriai rezsim számára és annak haszonélvezője is egyben.
               
               
                  2014.7.23.
               
            
                  56.
               
               
                  The Baniyas Refinery Company (más néven: Banias, Banyas)
               
               
                  Banias Refinery Building, 26 Latkia Main Road, Tartous, P.O. Box 26, Szíria
               
               
                  A Kőolajért és Ásványkincsekért Felelős Minisztérium alá tartozó Általános Kőolaj-finomító és Kőolajtermék-elosztó Vállalat (General Corporation for Refining and Distribution of Petroleum Products, GCRDPP) leányvállalata. Mint ilyen pénzügyi támogatást nyújt a szíriai rezsim számára.
               
               
                  2014.7.23.
               
            
                  57.
               
               
                  The Homs Refinery Company (más néven: Hims, General Company for Homs Refinery)
               
               
                  General Company for Homs Refinery Building, 352 Tripoli Street, Homs, P.O. Box 352, Szíria
               
               
                  A Kőolajért és Ásványkincsekért Felelős Minisztérium alá tartozó Általános Kőolaj-finomító és Kőolajtermék-elosztó Vállalat (General Corporation for Refining and Distribution of Petroleum Products, GCRDPP) leányvállalata. Mint ilyen pénzügyi támogatást nyújt a szíriai rezsim számára.
               
               
                  2014.7.23.
               
            
                  58.
               
               
                  Fegyverbeszerzési Hivatal (Army Supply Bureau)
               
               
                  PO Box 3361, Damaszkusz
               
               
                  Részt vesz a rezsim katonai felszereléseinek beszerzésében, ezért felelősség terheli a szíriai polgári lakosság erőszakos elnyomásáért. A szíriai védelmi minisztérium egyik hivatala.
               
               
                  2014.7.23.
               
            
                  59.
               
               
                  Védelemügyi Ipari Létesítmény (Industrial Establishment of Defence) (más néven: Industrial Establishment of Defense (IED), Industrial Establishment for Defence, Defence Factories Establishment, Establissements Industriels de la Defense (EID), Establissement Industrial de la Defence (ETINDE), Coefficient Defense Foundation)
               
               
                  Al Thawraa Street, P.O. Box 2330 Damaszkusz, vagy a Damaszkusz közelében található Al-Hameh, P.O. Box 2230
               
               
                  Részt vesz a rezsim katonai felszereléseinek beszerzésében, ezért felelősség terheli a szíriai polgári lakosság erőszakos elnyomásáért. A szíriai védelmi minisztérium egyik hivatala.
               
               
                  2014.7.23.
               
            
                  60.
               
               
                  Az Alkalmazott Tudományok és Technológia Főintézete (Higher Institute for Applied Sciences and Technology, HISAT)
               
               
                  P.O. Box 31983, Barzeh
               
               
                  A már jegyzékbe vett Szíriai Tudományos Vizsgálati és Kutatóközpont (Syrian Scientific Studies and Research Centre, SSRC) kapcsolt szervezete és leányszervezete. Képzést biztosít és támogatást nyújt az SSRC számára, ezért felelősség terheli a polgári lakosság erőszakos elnyomásáért.
               
               
                  2014.7.23.
               
            
                  61.
               
               
                  Nemzeti Szabványügyi és Kalibráló Laboratórium (National Standards & Calibration Laboratory, NSCL)
               
               
                  P.O. Box 4470, Damaszkusz
               
               
                  A már jegyzékbe vett Szíriai Tudományos Vizsgálati és Kutatóközpont (Syrian Scientific Studies and Research Centre, SSRC) kapcsolt szervezete és leányszervezete. Képzést biztosít és támogatást nyújt az SSRC számára, ezért felelősség terheli a polgári lakosság erőszakos elnyomásáért.
               
               
                  2014.7.23.
               
            
                  62.
               
               
                  El Jazireh (más néven: Al Jazerra)
               
               
                  Shaheen Building, 2nd floor, Sami el Solh, Bejrút; szénhidrogén-ágazat
               
               
                  A korlátozó intézkedések hatálya alá tartozó Ayman Jaber tulajdonában van vagy irányítása alatt áll.
               
               
                  2014.7.23.